Trusts

Wat is nuut?

* **15 September 2023 - Versterkings tot voordelige eienaarskapsinligting van trusts**SARS mik om rekord te hou van alle voordelige eienaars van geregistreerde trusts om aan die vereistes van die Finansiële Aksietaakmag (FATF) te voldoen. Ten opsigte hiervan moet bepaalde inligting deur eFiling ingedien word. Sodanige dokumente kan insluit maar is nie noodwendig beperk nie tot die volgende:
	+ 'n Organogram, illustrasie of skematiese diagram wat die effektiewe beheer van die trust aandui. Waar die voordelige eienaarskap in die vorm van ander wetlike reëlings of wetlike entiteite is, moet dit in 'n apparate aanhegsel verskaf word.
	+ 'n Excel-sigblad wat die bogenoemde inligting aandui; of
	+ Sodanige ander dokument(e) wat oor die voordelige eienaarskap ten opsigte van die trust sal uitwy.

Met die vaslegging van die voordelige eienaarskapsinligting is dit verpligtend vir die huidige jaar se opgawe dat minstens een dokument, wat met die voordelige eienaarskapsinligting verband hou, moet ingedien word. In die geval waar daar meer as 20 voordelige eienaars is, moet die belastingpligtige 'n stawende dokument oplaai wat die addisionele voordelige eienaar(s) aandui.

Alle notules, uitsluitend dié wat oor die interne trusteebestuursreëlings en/of administratiewe aangeleenthede handel, moet ingedien word.

* 1 Augustus 2023 - Bywerking tot die uitkering van fondse aan nie-inwonende trusts deur inwonende trusts

Dit was praktyk by SARS om nie die vrystelling van fondse goed te keur wanneer inwonende trusts uitkerings aan nie-inwonende trusts wil maak nie. Na gelang van navrae in hierdie verband, verskaf SARS helderheid oor sy standpunt in hierdie verband en bevestig dat ons goedkeuring vir die vrystelling van fondse/bedrae aan nie-inwonende trusts sal oorweeg. Die proses om die nodige goedkeuring te bekom is om aansoek te doen vir 'n ongerekenariseerde brief van nakoming deur 'n e-pos aan MLCA@sars.gov.za te stuur.

SARS dra kennis van die feit dat die Suid-Afrikaanse Reserwebank (SARB) bepaalde ruilbeheervereistes verslap het, maar het besluit, gebaseer op die risiko's betrokke, om die bogenoemde vereiste in te stel om die risiko's te mitigeer.

SARS sal verifiëringsprosesse uitvoer om te verseker dat streng vertolking van die toepaslike artikels van die wet nagekom word. Let wel dat die nie-inwonende trust 'n begunstigde van die inwonende trust moet wees en dat die verdeling slegs deur SARS oorweeg sal word indien dit aan die terme en voorwaardes in die trustinstrument van die inwonende trust voldoen.

SARS sal slegs sodanige uitkerings toelaat indien die inwonende trust kan wys dat alle belastingaanspreeklikhede ten opsigte van die uitkering vereffen is of sal wees.

Verwys ook na die *'Supporting Documents for Approval of International Transfers (AIT)'*-webblad.

* **20 Junie 2023 - Belastingseisoen vir trusts: Vorm- en stelselveranderinge sal vanaf 23 Junie 2023 ingestel word**

Die indieningstydperke vir trusts is as volg:

* + Trusts wat nie vir voorlopige belasting aanspreeklik is nie se indieningstydperk is 7 Julie 2023 tot 23 Oktober 2023; en
	+ Trusts wat wel vir voorlopige belasting aanspreeklik is se indiendingstydperk is van 7 Julie 2023 tot 24 Januarie 2024.

Bykomend daartoe, moet die begunstigdes en skenkers (waar geagte bepalings van toepassing is) van 'n trust in hulle inkomstebelastingopgawes inkomste verklaar wat in 'n begunstigde deur die trust gevestig is tydens die jaar van aanslag.

Die verteenwoordigende belastingpligtige [die trustee(s) van 'n trust] of die aangestelde belastingpraktisyn moet op 'n jaarlikse basis 'n inkomstebelastingopgawe tydens die indieningsdatum vir die trust indien om boetes en rente te vermy. Gebruik eFiling om die trust se opgawe vinnig en gerieflik in te dien.

SARS volhard in die verbeter van sy diensaanbiedinge, stelsels en prosesse ten opsigte van die indiening van inkomstebelastingopgawes vir trusts (ITR12). Ons glo dat hierdie veranderinge belastingpligtiges met die helderheid en sekerheid sal voorsien wat hulle nodig het om hulle belastingverpligtinge na te kom, wat dit makliker maak om nakomend te wees.

Die jaarlikse kennisgewing wat deur die kommissaris uitgereik word, vereis dat ALLE trusts 'n trustopgawe indien. Dit is dus noodsaaklik dat alle verteenwoordigende belastingpligtiges van trusts (trustees) nakoming in hierdie verband verseker.

Met intreding vanaf 23 Junie 2023, sal SARS veranderinge aan die inkomstebelastingopgawe vir trusts (ITR12T), eFiling verskerpings, d.i. bykomende vrae tot die belastingopgawe-wizard wat voltooi moet word, en verpligte stawende dokumente wat die opgawe moet vergesel, bekendstel. Verwys na die ITR12T prototipe-vorm hier.

Die veranderinge wat bekendgestel word sluit onder andere in:

* + Bywerkings tot die wizard op die trustopgawe
		- Bykomende vrae om te bepaal of enige plaaslike of buitelandse bedrae in die trust gevestig is as 'n begunstigde of ander trust of geag as toegeval ingevolge artikel 7 tydens hierdie jaar van aanslag; en die aantal trusts vanwaar sodanige bedrae ontvang is.
	+ 'n Vereenvoudigde opgawe vir passiewe trusts
		- Om 'n minder kommerwekkende opgawe te voorsien, waar beperkte trust-spesifieke aktiwiteite tydens die jaar van aanslag plaasgevind het. Die wizard en gids sal leiding in hierdie verband verskaf. Die belastingpligtige moet verseker dat die korrekte "soort" opgawe op die eerste bladsy van die belastingopgawe (inkomstebelastingopgawe-wizard) gekies word.
	+ Ander versterkings aan die trustopgawe (ITR12T)
		- 'n Nuwe afdeling vir kredietreëlings en debiteuretoelaag-"lay-buy"'s (artikel 24) is onder beide kante gevoeg vir spesiale toelae wat nie in die inkomstestaat en toelae/aftrekkings geëis is nie.
		- Voordelige eienaarskapsverklaringbladsy sal alle voordelige eienaarskappe opneem én diegene wat finansieel mag voordeel trek uit die opbrengste van die belastingpligtige.
		- Gebaseer op die wizard-vrae hierbo (ten opsigte van uitkerings ontvang van ander trusts), sal die vereiste aantal houers vir sodanige uitkerings in die opgawe oopgemaak word. Dit sal belastingpligtiges in staat stel om die besonderhede te verskaf van die uitkerings, wat van ander trusts ontvang is, in die individuele houers (bv. uitkerings ontvang van vyf ander trusts - vyf houers sal outomaties oopgemaak word).
	+ Stawende dokumente moet saam met die ITR12T ingedien word.
		- Alle verpligte stawende dokumente moet saam met die trustopgawe opgelaai en ingedien word. Dit sluit in, onder andere, die trustinstrument, jaarlikse finansiële state, magtigingsbriewe en resolusies/notules van trusteevergaderings. Die vereistes sal volgens die trustsoort verskil (gebruik die afrolkieslys om die vereiste stawende dokumente na te gaan).
	+ Versterkings tot eFiling
		- 'n Opwipkennisgewing wanneer die opgawesoort gekies is. Sou die belastingpligtige 'n foutiewe belastingsoort kies, gebaseer op hulle registrasie, sal hierdie opwipkennisgewing die belastingpligtige waarsku om die korrekte opgawe te kies.

**Die bestuur van belastingnakomingsake**

Trusts word ingesluit in die omskrywing van 'n "persoon" ingevolge die Wet op Inkomstebelasting, 1962 (ITA), en gevolglik het die verteenwoordigende belastingpligtige (trustee/s) 'n verantwoordelikheid om alle trusts vir inkomstebelastingdoeleindes te registreer.

Neem kennis dat die verteenwoordigende belastingpligtige (die trustee/s van 'n trust) of die aangestelde belastingpraktisyn op 'n jaarlikse basis, ingevolge die jaarlikse kennisgewing, 'n inkomstebelastingopgawe vir die trust MOET indien tydens die trust se opgawe-indieningstydperk.

Ons het dit vir jou makliker gemaak:

* + Die vinnige en gerieflike manier om 'n trustopgawe (ITR12T) te verkry en in te dien, is om as 'n eFiler op SARS eFiling te registreer, die opgawe te versoek, en dit dan pas te maak deur die vrae op die eerste bladsy (wizard) van die opgawe te voltooi.
	+ Om 'n nuwe trust vir inkomstebelasting te registreer en stawende dokumente in te dien, gebruik ons aanlynplatforms op die SARS-webtuiste by sars.gov.za in die SARS-aanlyntrustregistrasieskakel.
* **28 Februarie 2023 – Versterkings aan eFiling-registrasie vir trusts**
Tydens die registrasieproses op eFiling, is nie-inwonende (buitelandse) trusts en gesamentlike beleggingskematrusts (CIS) nou in staat om sonder die verpligte trustregistrasienommer (soos op die magtigingsbrief aangedui) te registreer.

'n Afrolkieslys is ingestel om die gebruiker in staat te stel om eers die trustsoort te kies. Die volgende trustsoorte sal steeds vereis wees om 'n trustregistrasienommer te verskaf: inter vivos trusts, testamentêre trusts, boedel-KWB-trusts en spesiale trusts. Vir meer inligting, verwys na die bygewerkte gids *How to Register for eFiling and Manage Your User Profile*.

* **14 Februarie 2023 - Trust registrasie voordelige eienaarsbesonderhede**Om aan die vereistes van die Finansiële Aksietaakmag (FATF) te voldoen, mik SARS om rekord te hou van alle voordelige eienaars van nuwe geregistreerde trusts. Die trustregistrasienavraag op SARS se aanlynnavraagstelsel is versterk om die vaslegging van die voordelige eienaar se besonderhede moontlik te maak. Vir meer inligting, verwys na die bygewerkte *Guide for the SARS Online Query System*.
* **12 Oktober 2022 – Registreer veelvoudige trusts uit een testament**
Aangesien die Meester van die Hooggeregshof dieselfde trustnommer uitreik vir twee of meer trusts wat deur 'n enkele testament gevorm is, het SARS 'n omwerking bekendgestel om te verseker dat sodanige trusts as 'n unieke belastingpligtige geïdentifiseer word. Hieronder is 'n opsomming van die proses wat SARS in sodanige geval volg:

Vir 'n trust, waar 'n duplikaat (of meer) trustregistrasienommer deur die Meester van die Hooggeregshof geïdentifiseer word:

* + Voeg 'n agtervoegsel "A" by vir die duplikaat trustregistrasienommer deur die hooggeregshof, gevolg deur 'n hoër numeriese waarde, beginende met "01".
		- Byvoorbeeld: Trustnommer (MT14695/2017 deur die meester) aan verskeie trusts toegeken
		- Allokeer die nommers as volg entiteitregistrasiedoeleindes:
			* 1ste trust - MT146952017A01
			* 2de trust - MT146952017A02
	+ Moenie die twee trusts saamvleg vir inkomstedoeleindes nie - dit is twee aparte belastingentiteite ongeag van die "trusteebesonderhede"
	+ Voltooi die trustnaam soos dit in die magtigingsbrief verskyn en maak seker dat die korrekte trustsoort vasgelê is.
	+ Let wel: 'n Trust kan meer as een begunstigde in die trust hê. 'n Trust is egter een regspersoon en slegs een trust moet geregistreer word ongeag die aantal belastingpligtiges.
* **26 Augustus 2022 - Uitkering van fondse aan nie-inwonende trusts deur inwonende trusts**Dit was die praktyk van SARS om nie die vrystelling van fondse goed te keur wanneer inwonende trusts uitkerings aan nie-inwonende trusts maak nie. Na gevolg van vele navrae in hierdie verband, verskaf SARS hiermee helderheid oor sy standpunt in hierdie verband en bevestig dat dit goedkeuring vir die vrystelling van fondse/bedrae wat aan nie-inwonende trusts uitgekeer word, sal oorweeg. Die proses om die nodige goedkeuring te kry, is om aansoek te doen vir 'n ongerekenariseerde brief van nakoming deur 'n e-pos aan MLCA@sars.gov.za te stuur.

SARS neem kennis van die feit dat die Suid-Afrikaanse Reserwebank (SARB) bepaalde ruilbeheervereistes verslap het, maar het besluit, gebaseer op die risiko's betrokke, om die bogenoemde vereiste bekend te stel om die risiko's te mitigeer. Dit verhinder egter nie 'n inwonende trust om bedrae in nie-inwonende trusts te vestig en vir die toepaslike goedgekeurings aansoek te doen, ingevolge die huidige goedgekeurde praktyk, nie.
* **23 Junie 2022 - Belastingseisoen vir trusts 2022**

Die indieningstydperke vir trusts is as volg:

* + Trusts wat nie vir voorlopige belasting geregistreer is nie, se indieningstydperk is 1 Julie 2022 tot 24 Oktober 2022; en
	+ Trusts wat vir voorlopige belasting geregistreer is, se indieningstydperk is 1 Julie 2022 tot 23 Januarie 2023.

Die verteenwoordigende belastingpligtige [die trustee(s) van 'n trust] of die aangestelde belastingpraktisyn moet op 'n jaarlikse basis 'n inkomstebelastingopgawe tydens die indieningsdatum vir die trust indien om boetes en rente te vermy. Gebruik eFiling om die trust se opgawe vinnig en gerieflik in te dien.

* **28 Maart 2022 - Nuwe kanaal om 'n trust te registreer**
SARS het 'n aanlynfunksionaliteit bekendgestel vir die registrasie van trusts vir inkomstebelastingdoeleindes deur die SARS-aanlynnavraagstelselfunksie (SOQS) op hierdie webtuiste. Trustees, verteenwoordigende belastingpligtiges en geregistreerde verteenwoordigers kan nou nie net 'n trust vir belastingdoeleindes registreer nie, maar ook enige stawende dokumente vir trusts aanlyn indien. Besigtig sommige van die agtergrond en voordele van hierdie nuwe kanaal hier. Om hierdie proses te vereenvoudig, het ons dit vir belastingpligtiges makliker gemaak om 'n soomlose ondervinding met SARS te hê in 'n digitale omgewing, eerder as om 'n SARS-tak te besoek vir 'n trust se belastingregistrasie. Klik hier om jou trust vir inkomstebelasting te registreer.

Indien jy eers die gedetaileerde proses wil besigtig voor jy na die aanlynregistrasieskakel gaan, kan jy na die *Guide on how to use the SARS Online Query System* verwys en afrol na die trustafdeling.

Om as trust te registreer

'n Trust moet by SARS registreer vir die belastings waarvoor dit aanspreeklik mag wees.

Om 'n trust by SARS te registreer, kan jy:

* Die trust registreer deur ons aanlynnavraagstelsel
* Of 'n tak besoek - onthou om eers 'n afspraak te maak.

Wat is 'n trustopgawe?

Die inkomstebelastingopgawe vir trusts word die ITR12T genoem.

Hoe sal ek die ITR12T verkry?

Die vorm (ITR12T) sal op eFiling beskikbaar wees of kan by 'n SARS-tak ingedien word waar dit namens die verteenwoordiger/belastingpraktisyn van die trust deur 'n SARS-beampte vasgelê sal word (verwys na die afdeling oor "How to submit the ITR12T"). 'n Voorbeeld van die huidige ITR12T-vorm is beskikbaar om af te laai. Vir meer inligting oor hoe om die ITR12T te voltooi, klik hier.

**Top wenk:** Dit is nie meer 'n opsie vir die ITR12T om aan jou gepos te word nie en trustopgawes wat per pos ontvang word sal nie aanvaar word nie.

Hoe om die ITR12T in te dien?

Jy kan die ITR12T deur die volgende kanale indien:

* eFiling: Belastingpligtiges wat nog nie vir eFiling geregistreer het nie, word aangemoedig om dit te doen, sodat hulle in staat sal wees om die opgawe aanlyn in 'n veilige omgewing te voltooi en in te dien.
* SARS-tak: Indien jy 'n trust met tien of minder begunstigdes verteenwoordig, het jy die opsie om die opgawe deur 'n agent by 'n tak te laat vaslê. Druk asseblief die opgawe uit en voltooi al die nodige afdelings voordat jy die tak besoek. Jy kan die ITR12T-opgawe vanaf eFiling aflaai. SARS-takke sal nie meer die ITR12T uitdruk nie.

Enige trust wat bedrae **aan meer as 10 begunstigdes** tydens die jaar van aanslag uitgekeer/gevestig het, **moet registreer en die ITR12T deur eFiling indien**.